Beurre Maître d'Hôtel. Beurre maître d’hotel (), shuningdek, maître d’hotel sariyogʻi deb ham ataladi. U sariyogʻ, maydanoz, limon sharbati, tuz va murch qoʻshilgan fransuzcha aralash sariyogʻ (fransuzcha: „beurre composé“)ning bir turidir. U steyk (shu jumladan Shatobrian steyki uchun sous), baliq, turli sabzavotlar va boshqa ovqatlarda ishlatiladigan mazali sariyogʻ turi. U sous oʻrnida ham ishlatilishi va taomning taʼmini sezilarli darajada yaxshilashi mumkin. Odatda ovqatlar yonida maydalangan, sovuq holatda beriladi. Baʼzida esa qoʻshimcha yegulik sifatida ham dasturxonga tortiladi. Etimologiyasi. "Beurre maître d’hotel" nomi, odatda, restoranning ishchisi "maître d’hotel" tomonidan ovqatlanish stollarining oʻzida tayyorlanishi sababli kelib chiqqan. U shuningdek", maître d’hotel sariyogʻi" deb ham ataladi. Tayyorlanishi. "Beurre maître d’hotel" – yumshoq sariyogʻni juda maydab toʻgʻralgan maydanoz, limon sharbati, tuz va murch bilan aralashtirish orqali tayyorlanadigan mazali sariyogʻ. Taxminan 1,5 osh qoshiq maydanoz ikki unsiya sariyogʻ bilan aralashtiriladi. Qoʻshimcha ingredientlar piyoz va Worcestershire sousini oʻz ichiga olishi mumkin. Sirka baʼzi holatlardagina ishlatiladi, lekin uni kamdan-kam holatlardagina qoʻshishadi. Cayenne qalampiridan ham foyalaniladi. Aralashtirgandan soʻng, yarim tayyor massa pergament qogʻoziga oʻraladi va qattiqlashishi uchun sovutiladi. Foydalanilishi. "Beurre maître d’hotel" odatda turli xil ovqatlar ustiga tilimlangan boʻlaklar shaklida, baʼzan esa qoʻshimcha yegulik sifatida sovuq holda beriladi. U bifshtek va baliq kabi qovurilgan goʻshtlar, shuningdek tuxum, sabzavotlar, kartoshka va nonlar bilan birgalikda dasturxonga tortiladi. Uning ayrim oʻzgargan versiyalari ham mavjud, jumladan shakar qoʻshilgan bir nechta shirin turlari boʻlib, ular krep kabi taomlarda qoʻllanishi mumkin. Qoʻshimcha sifatida foydalanilganda, u odatda taomga dasturxonga tortishdan oldin qoʻshiladi. Bundan tashqari, u eritilgan holida taomlar ustiga quyilgan holatda ham beriladi, shu sababli ham u pishirishning soʻnggi bosqichidagina taomga qoʻshiladi. U sous oʻrnida ishlatilishi mumkin va ozgina miqdori taomning umumiy taʼmini sezilarli darajada yaxshilaydi. Chateaubriand sousi. "Beurre maître d’hotel" Chateaubriand sousining tarkibiy qismi sifatida ham ishlatiladi. Baʼzan Chateaubriand bifshteksini tayyorlashda ham qoʻllaniladi. Sariyogʻdan sousni tayyorlashning oxirgi bosqichida foydalaniladi, bunda sous suzilgandan soʻng u "beurre maître d’hotel" bilan bezatiladi. Ushbu oxirgi tayyorgarlik bosqichida sousga toʻgʻralgan tarragon qoʻshilishi mumkin.